The Soft Parade

The Soft Parade er det fjerde studioalbumet av det amerikanske rockebandet The Doors, utgitt i juli 1969. Albumet ble negativt mottatt av både fans og kritikere, da musikkstilen nærmet seg pop. At bandet benyttet komplekse arrangementer for blåsere og strykere var også et ankepunkt, dessuten ble tekstene kritisert for å være lite innovative. I ettertid har albumet blitt nevnt som et høydepunkt i bandets karriere. Albumet kom på 6.-plass på Billboard 200 i USA.

Jim Morrisons tiltagende problemer med risikopreget alkoholbruk og rusmiddelavhengighet gjorde at innspillingene ble vanskelige å gjennomføre. Ting tok lengre tid og studiokostnadene ble høyere enn forventet. Da Morrison viste mindre interesse for låtskriving og nektet å synge Robby Kriegers tekst til sangen «Tell All the People», ønsket resten av bandet individuell kreditering av låtene. Krieger og Morrison skrev fire låter hver alene og skrev sangen «Do It» sammen.

«Touch Me» ble hitsingelen fra albumet med 3.-plass på Billboard Hot 100. «Wishful Sinful» kom på 44.-plass mens «Tell All the People» og «Runnin' Blue» fikk henholdsvis 57.- og 64.-plass på singellisten.

 Sporliste 
   Side en
 «Tell All the People» (Robby Krieger) – 3:23
 «Touch Me» (Krieger) – 3:12
 «Shaman's Blues» (Jim Morrison) – 4:49
 «Do It» (Morrison, Krieger) – 3:08
 «Easy Ride» (Morrison) – 2:41
Side to
 «Wild Child» (Morrison) – 2:38
 «Runnin' Blue» (Krieger) – 2:33
 «Wishful Sinful» (Krieger) – 3:02
 «The Soft Parade» (Morrison) – 8:37
Bonusspor på 40-årsjubileumsutgivelse
 «Who Scared You» – 3:58 
 «Whiskey, Mystics and Men» (versjon 1) – 2:28
 «Whiskey, Mystics and Men» (versjon 2) – 3:04
 «Push Push» – 6:05 (tidligere uutgitt jam)
 «Touch Me» (dialog) – 0:28
 «Touch Me» (opptak 3) – 3:40

 Personell 
 Jim Morrison – vokal
 Ray Manzarek – piano, orgel, bakgrunnsvokal, Hammondorgel på «Wild Child» og «The Soft Parade»
 Robby Krieger – gitarer, bakgrunnsvokal på «Runnin' Blue»
 John Densmore – trommer

 Øvrige medvirkende 
 Curtis Amy – saksofon-solo på «Touch Me»
 Reinol Andino – conga
 George Bohanan – trombone-solo
 Harvey Brooks – bassgitar på spor 1, 2, 6 og 8
 Jimmy Buchanan – fele på «Runnin' Blue»
 Douglas Lubahn – bassgitar
 Jesse McReynolds – mandolin
 Champ Webb – Engelsk horn-solo
 Paul Harris – orkesterarrangement på spor 1, 2, 6 og 8

 Eksterne lenker 


Kategori:The Doors-album
Kategori:Musikkalbum fra 1969